سیتا ناتھ تتوبھوشن

پنڈت سیتا ناتھ تتوبھوشن سادھارن برہمو سماج کے باضابطہ فلسفی اور ماہر الہیات تھے۔ ان کے اشعار میں سادھارن برہمو سماج کی بنیادیں ملتی ہیں۔

ابتدائی زندگی 
پنڈت سیتا ناتھ سنہ 1856ء میں سلہٹ کے ایک گاؤں میں پیدا ہوئے، ان کا پیدائشی نام سیتا ناتھ دت تھا۔ سنہ 1871ء میں اعلی تعلیم کے لیے وہ کلکتہ پہنچے۔ شروع میں وہ کیشب چندر سین کے قائم کردہ ادارہ برہمو نکیتن میں رہے جہاں ان کے اندر فلسفہ مذہب سے دلچسپی پیدا ہوئی۔ اس ادارے کے بند ہو جانے کے بعد سنہ 1875ء میں سیتا ناتھ الیگزین‍ڈر ڈف کے جنرل اسمبلی انسٹی ٹیوشن میں داخل ہوئے۔

سنہ 1879ء میں انہوں نے آنند موہن بوس کے سٹی اسکول میں پڑھانا شروع کیا۔ 1883ء کے اواخر میں سیتاناتھ سادھارن برہمو سماج کے ادارہ الہیات کے معتمد مقرر ہوئے اور بارہ برس تک اس کی سرگرمیوں سے وابستہ رہے۔ اس اثنا میں انہوں نے برہمو الہیات اور مذہب پر خوب تقابلی مطالعہ کیا۔ سنہ 1926ء میں سیتاناتھ سادھارن برہمو سماج کے صدر منتخب ہوئے۔

مذہبی نظریات 
طویل و عمیق مطالعہ اور اپنے ہم جلیسوں سے علمی مباحثے کے بعد سیتا ناتھ نے یہ نظریہ اپنایا کہ برہمویت کی ناکامی اس کے کم فلسفی ہونے اور وحی خداوندی اور ناقابل تصدیق بیانات پر مبنی عقیدہ پر زیادہ انحصار کرنے کی وجہ سے ہے۔ چنانچہ اس نقص کو دور کرنے کے لیے انہوں نے فلسفہ پر مبنی مذہب تیار کرنے کی ضرورت کا احساس دلانا شروع کیا۔ یہی وجہ ہے ان کی تحریروں میں برہمویت کا الہیاتی نظام بکثرت ملتا ہے۔ ان کا پیش کردہ الہیاتی نظام کسی فطری وجدان یا سرسری مطالعہ کا نتیجہ نہیں تھا بلکہ اس کی بنیادیں ویدانت اور اپنشدوں پر مبنی توحید پرستی اور علم ذات میں پیوست ہیں۔ جب وہ شعور کی تشکیل کے لیے اخلاقی ارتقا پر زور دیتے ہیں تو یوں محسوس ہوتا ہے کہ یہ سوامی ویویکانند کے افکار کا عکس ہیں۔

حوالہ جات 

1856ء کی پیدائشیں
انیسویں صدی کے ہندو مذہبی رہنما
انیسویں صدی کے ہندوستانی فلسفی
برہمو شخصیات
بنگالی نشاۃ ثانیہ سے منسلک شخصیات
بنگالی ہندو
بیسویں صدی کے ہندو مذہبی رہنما
بھارتی الٰہیات دان
کلکتہ یونیورسٹی کے فضلا
کولکاتا کے اسکالر
معاصر بھارتی فلاسفہ
بنگالی زبان کے بیرونی روابط پر مشتمل مضامین
ہندو فلاسفہ
اسکاٹش چرچ کالج کے فضلا
بیسویں صدی کے بھارتی فلسفی
انیسویں صدی کی بنگالی شخصیات
انیسویں صدی کے ہندوستانی معلمین
انیسویں صدی کے ہندوستانی اسکالر
بنگالی معلمین
بنگالی شخصیات
مغربی بنگال کے معلمین
بھارتی معلمین
بھارتی محققین
بھارتی سماجی کارکن
بھارتی فلسفی
مغربی بنگال کے سماجی کارکن